Са оригиналним капацитетом од 80.000 места, стадион је коришћен и за многе значајне фудбалске утакмице укључујући и финале Светског првенства 1974., у којем је Западна Немачка победила Холандију, резултатом 2:1. Финале Европског првенства у фудбалу 1988. је такође играно на овом стадиону; у финалу су играли Холандија и Совјетски Савез, завршило је 2:0 за Холандију. У 2001. години, на њему је одиграна позната утакмица Енглеске, која је са 5:1 победила домаћу Немачку у квалификацијама за Светско првенство 2002. На Олимпијском стадиону у Минхену су одиграна чак три финала Лиге шампиона, 1979., 1993. и 1997. године.